  Наталья Тетерина Алнаш ёросысь кузпалъёс Егор но Анастасия Васильевъёс Ярославль улосвылын ортчись Егит семьяослэн огъяросси форумазы Удмуртилэсь данзэ утё. Кызьы ивортэ элькунысь Физкультурая, спортъя но егитъёсын ужан политикая министерстволэн пресс-службаез, ужрадэ кунлэн 60 пала улосвылъёсысьтыз 170 семья пыриське. Форум улсын егитъёслэн ӵектосъёссыя вожвылъяськон ортчоз. Отчы пыриськисьёс егит паръёслэсь творчествоя луонлыкъёссэс шараянъя, семьяосын ужась клубъёс азинтонъя но мукет ӧръёсъя ӵектосъёсынызы тодматозы. Вормисьёс кичӧлтонзэс быдэстон понна грант басьтозы. Озьы ик ужрад улсын дано куноосын пумиськонъёс, котырес ӝӧкъёс, проектной но нетворкинг-сессиос, пӧртэм тренингъёс ортчозы. Со сяна, форумлэн ужаз бадӟым инты басьтоз анай-атайёслы но пиналъёслы огъя программа, калык киужъёсъя мастер-классъёс но егит семьяослэн клубъёссылэн фестивальзы. Форум 14-тӥ пӧсьтолэзе йылпумъяськоз. Тегъёс: егитсемья егитъёс Удмуртия пиналъёс Мерлык Алнаш  